Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
 AN EN KID TE AN KI BI DA 
 |U.EN×GAN₂@t| KALAM@g GI EN GI NI ŠU DUH 
 SI@g KALAM@g SI@g KALAM@g NA NI KUR RA DIB DIB BI 
 ME NI₂ TE NA KID KA ŠU IG 
 AN EN KID |PA.LU| DA URU KALAM@g MA KID 
 AN DUN GI LUGAL |ŠEŠ.AB@g| KI MA ME EN 
 IGI DUH A BAR RA NA KA ZI MA NI IN |UMUM×KASKAL| 
 EN E ŠA₃ GU₂ BI GI₄ A NA PA MA NI IN SUM 
 SIG₄ NUN KI GA TA DUN₃@g@g ZI AK ME EN 
 AB@g KI TA MUŠ₃@g SU |HI×NUN| ZA KUR KEŠ₂ DU ME EN 
 |PA.LU| KI |NINDA₂×NE| AN |ŠEŠ.KI| ME EN BARA₂ GA DU MA ME EN 
 KA AN EN KID LAL KID GAR ŠA₆ GA KI ŠAR₂ RA MA AB DU 
 U₂ IL₂ LA GA₂ IGI IM MA NI IN DUH KA HUL₂ LA MA AN |UMUM×KASKAL| 
 LUGAL MU EZEN RA GAN |U.GUD| ME EN 
 AN DUN GI ME EN |KA×ŠU| ZAG SAL GA₂ DI EŠ₂ GA KA 
 AN |SAL.TUG₂| TU GAR NAM MA NI ME EN NA GA₂ 
 AN RI NE IR DU BU GAL ZU GA₂ 
 AN ŠA₃ NE DU A KA MA AB GAR RA 
 MU GAN IG LA KI BI EŠ₂ MA NI LI DA 
 UM MI A LAGAB LAGAB GAR GAR MU NE 
 KA |SAL.TUG₂| MU AN GEŠTIN AN NA KA TA 
 A DA AB |BALAG.LUL| MA AL GA TUM BI MU IGI IN GAR GAR RI |U.U.U| 
 SIG EŠ₂ GIŠ KU AB E BAL E GA₂ 
 KUR NIM KI U₂ |KA₂.GAL| DIM₂ KU BI MA BU DA 
 IGI NIM TA KALAM@g ŠE DIM₂ |U.TUG₂| LI GA₂ 
 KUR ZAG TIL LA AŠ |AK×ERIN₂| A <unk> GA₂ 
 ANŠE ŠU GI₄ KASKAL...NU SAG@g KUR NIM TA DU@s GA₂ 
 ŠU |LAGAB×(U.U.U)| A KI GIR₃ DU NA GA₂ 
 EZEN BU DA UB NAM LUGAL LA 
 TIL DU KUN GAR BAL BAL E BI MU IGI IN GAR GAR RI |U.U.U| 
 NAM DUB SAR RA GAR GALAM GALAM MA BA ŠU UD UD MA GA₂ 
 UD SAR SAR SAR ŠID GAR ŠID NE IG BA AB TAK₄ A GA₂ 
 HUL₂ HUL₂ LI GA₂ HI HI GI GA₂ 
 ZI ZI ŠU₂ ŠU₂ |BALAG.LUL| ZA |GUD×KUR| ZA |GUD×KUR| MA KA KI NE ZU ZU A 
 DUN₃@g@g ŠU SI GIŠ KA DI GAL GAL LA ZAG BI EŠ₂ BA AB TIL LA 
 GAR A₂ NUN GI₄ A LA BA DU BU NE EN NA MU 
 HI TUK NU SAG@g |IGI.DIB| DU@s TA |UD.DU| A GA₂ 
 GI BU ZA |GUD×KUR| ZA |GUD×KUR| BI MU IGI IN GAR GAR RI |U.U.U| 
 MU AN LUGAL SAG BI EŠ₂ |UD.DU| A 
 AN EN KID KA GA NI ŠU NU BAL E NE 
 MU AN |EN.ZU| URU NAM TAR DU NI SIG₄ BI NU IL₂ I DA 
 LU₂ NAM TAR DU NI GAR GIG IŠ RA KA 
 MU AN UD |PA.DU@s| AN RI NE KA 
 GAR LUL LI DU GA₂ LU₂ BA RA MA NI IN GAR 
 |KA×ŠU| MU GAR NU UM SUM SUM GA SAL EŠ₂ BA RA NI KA 
 AN DUN GI ME EN DI GAR A₂ |SI.A| GA EZEN RA BA RA BA IG 
 KU₃ ŠA₆ GA DIM₂ |UD.UD| GA MU UM 
 |GIŠ.TUG₂.PI| GA EZEN ZU KA ZU MU UM 
 |PA.LU| ME GAR NA ME ZAG TIL TIL LA MU UM 
 NAM LUGAL GA₂ SAL EŠ₂ GAN NI KA 
 MU GAR LI DU GA₂ EN NA IN GA BA IG LA 
 LUL BA RA NA GAN GI EN 
 LI DU MU A DA AB GAN IM |BALAG.LUL| MA AL GA TUM GAN IM 
 EZEN BU DA UB NAM LUGAL LA 
 TIL DU KUN GAR BAL BAL E GAN IM 
 GI BU ZA |GUD×KUR| ZA |GUD×KUR| GAN IM 
 |GIŠ.TUG₂.PI| GI NU DIB BI KA TA NU RU BU NE 
 KI ŠU KID LU₂ NAM NE TUM TAK₄ TAK₄ A 
 E₂ KUR ZA KUR NA MUŠ NAM BA AN DU MU 
 AN EN KID RA AB UD SAR RA KA NA GAN NA TUK 
 AB AB BI GI LAGAB A DIM₂ SUD SUD |IGI.DIB| DA BI 
 AN EN KID AN |SAL.TUG₂| KID DA KU A RA GAN EN NE GA₂ GA₂ GA₂ 
 UD |U.GUD| NI A AŠ LU₂ GA₂ DIM₂ AN EN KID LI 
...KALAM@g MA EŠ₂ KA MU NA |UMUM×KASKAL| E A 
...LI DU MU 
...IGI HU MU NI BAR E 
...KI |NINDA₂×NE| GA₂ MU MU HU MU |IGI.RU| NE 
...LU₂ BI UD LI DU MU 
...
...LUL MU...IG 
 E₂...KI |NINDA₂×NE| MU MU...
 LU₂...AN EN KI AN EN KID LI...GAN IM 
 E₂ LU₂...SI DI NAM TAR RA ŠA₆ GA...
 |ŠU.GAR.TUR.LAL| BI LI DU MU 
 MU MU UM TA GA₂ |IGI.RI| MU NI <unk> EŠ₂ BA NI IB...
 SIG₄ E₂ KUR RA KA MU MU NU |IGI.RU| NE 
 LU₂ BI...GAR |NE.RU| GAR A₂ ZI...
 LU₂ BI LUGAL GAN IM |PA.TE.SI| GAN IM 
 AN EN KID LI...SAG GA₂ NA NAM...
 E₂ AN EN KID LAL TA GAR |NE.RU| GAR A₂ ZI...
 GAR |NE.RU| |PA.DU@s| EŠ₂ HI IN SUM 
 A₂ PA NAM TIL DUGUD IG LA DIM₂ 
 SU URU NA KID NAM NE IB HI GI 
 |ZA.GUL| KAL BAR EŠ₂ MU ŠE GAR RA KA IGI KALAM@g MA KA NA NI ŠA₆ 
 AN |ŠE.ŠE.NUN&NUN| E |TAB.GAR.ŠE| NA KID ŠE NA NI IB DIM₂ E 
 AN |AN.NAGA| IGI@g GA AN |ŠE.NAGA| KID 
 GUR₇ NI IM ŠU NA BA AB IGI@g GI 
 |KI.SU.LU.EŠ₂.GAR| MA...
 DAM GAR₃ GAL A NI KU₃...
 ŠE GAR A |KA×A|...
 URU BAL A NI TA ŠE <unk>...
 GAR GA URUDA ŠEN |UD.KA.BAR| KU₃ ŠU...
 GAR DIM₂ DIM₂ MA KALAM@g MA NA KID 
 TAK₄ GA NU BA BA ŠU GAN IB DAG GI 
 ŠE GAR GAR GU₂ <unk> <unk> <unk>...
 GAR MIN DUN₃@g URU NA DIŠ SILA₃ ŠE GAN |NINDA₂×ŠE| E 
 KALAM@g E GIŠ AL LI IL₂ KA ŠU GAN TI NI TUM DU DU MU 
 LU₂ BI E |KA×A| |KA×GAR|...ŠU...
 KAK NAM DAG GU LA GAN DA SUM 
 AN |ŠEŠ.KI| LUGAL |ŠEŠ.AB@g| KI MA KID 
 SI IM DA BALAG IGI...
 GAR IGI TU RU NA BI ŠU...
 NAM TI BI NAM TIL DA...TU RA ŠA₆ GI...
 NAM |GI%GI| MA A ZU |IGI.DIB|...
 SU...
...
 KU₃ GI...
 |NUN&NUN| DA URU KALAM@g BA DI TAR BI...SAG BI |UD.DU| A NI...
 LU₂ LI DU MU A ŠU...
...<unk> NE@s NE@s LA |A.AN|...
...GA <unk>...
...URU BAR RA...
 |EZEN×BAD| URU NA KA...
 A SA GA NAM LUGAL LA NA...
 KI LUGAL DU KI |UD.UD| GA...
 UB ŠU |URU×BAR| NA TA BAR EŠ₂...
 ŠA₃ GI GUR₇ A MU |IGI.RU| DA NI...
...ŠU ŠU <unk> GI₄ NE 
 AN GAR...GA NA...
 |PAD.AN.MUŠ₃| E₂ KUR EŠ₂ IL₂ LA NA AN EN KID LI...
 |GAR.ŠA₃.A| ZI GAR HI GA NA...<unk> BI...
...
 NAM...
 MU DA AN...<unk>...
 <unk> <unk> <unk> GAR...
 DUN GI ME...GABA RI...
 GIŠ KU A MA₂ TE@g KI BAL...GUL GUL LU NE...
 <unk> <unk>...LUGAL ME...NU GU LA NA |A.IGI| RA...
 DUN GI ME LUL GAL NU TUR...LUL KI NA₂...
 |ŠU.GAR.TUR.LAL| BI <unk>...IGI ŠA₆ GA...
 LI DU MU KA TA RU |GIŠ.TUG₂.PI| GI...
 KI ŠU KI ŠU KID <unk>...TAK₄ TAK₄ 
...BI LUGAL A NI...
 E₂ |BALAG.LUL| AN RI E NE KID <unk>...
 MU ŠID |A.AN| AN ZI GA IGI |IGI.UR| EŠ₂...
 LUGAL NAM LUL RA AN |EN.ZU|...
 AN KAL NAM LUL RA AN GEŠTIN AN NA...
...HA BA TE GA₂...
...ZI DA...BI IM...
...|GIŠ.TUG₂.PI|...
...
 UD NAM KUR KUR RA...
 LUGAL ŠA₃ GAL LA NA...
 HI LI A AN EN KID...
 ZI KI EN GI KI URI EŠ₂...
 KALAM@g E GAR GI NA...
 E NU MU NA AK A...
 URU NU MU GUL A...
 KUR GAL IDIM MA KI...
 ZAG BA KI GAL GAL <unk>...
 AN E₂ GAL LA NU MU...
 AN EN KID RA SAG MU NI IN...
 E₂ KUR RI GAR LA BA GU |U.GUD| GU |U.GUD| LA 
 ZA RA AN RI NE NU MU E...
 EZEN ME ŠA MU DA KA GA...
 A A |IGI.RI| RA NA A NA...
 KA MA NA A NA KI ŠU...
 LUL RI LI DU NI EŠ₂...
 GA₂ DUN GI LUGAL...
 U₂ A AN KU₃ GA |PAD.AN.MUŠ₃|...
 SAG UŠ AN EN KID AN...
 AN |ŠEŠ.KI| <unk>...<unk> NAM EN...
 |PA.TE.SI| AN EN KID LAL...
 |ŠITA.GIŠ| GIŠ |KU.AN| E₂ ŠU ME DU TA MA AN SUM 
 KUL NAM LU₂ |URU×MIN| BA I I TA 
 LUGAL AŠ NI |KI.SU.LU.EŠ₂.GAR| GI NA |IGI.RI| 
 AN EN KID LI PA NAM LUGAL LAL NU MU NA TA AN SUM 
 |ANŠE.ARAD| AŠ NI GIŠ KU LA GABA RI A 
 UD NA ME LUGAL KALAM@g MA KID GIŠ KU EŠ₂ NU GI₄ 
 A₂ LUGAL MU AN EN KID LAL TA 
 MU MU AN ZAG EŠ₂ GA₂ GA₂ NE 
 A A |IGI.RI| DA URU NAM GU₂ KA MU 
 UD SUD DU AŠ ŠU A BAL E NE 
 KI BAL GU₂ |NE.RU| IG KUR A₂ TA RI A 
 PIRIG |HI.GIR₃| DIM₂ |KASKAL.LAGAB| LA BA GA₂ |IGI.RI| 
 MUŠ GIR₂ DIM₂ NAM DUN TA LA DU NE EN 
 |GA₂×AN| ERIN₂ NA MU A₂ GA₂ NE TAK₄ 
 IGI BAR RA MU SAG BA DIB 
 MA DA GU TI UM KI MA SA GA |HI×AŠ₂| SAG GA₂ KA 
 MUŠ DUN₃@g@g DIM₂ BA GI₄ ME EN NI₂ MU A₂ NE BU UD 
 ERIN₂ ZI ŠA₃ IG LA MU NA ME NA MA DA AN TE 
 SAG AŠ DIM₂ KUR KI NU ZU NA HI ŠU BAR 
 PIRIG UMBIN ŠE BA GUL KU KU DIM₂ UZU BI AB GUL E 
 BUR₂ AŠ DU DIM₂ NI₂ MU DA RI 
 URU KAK KAK A IG SAG MU BA UŠ 
 AN GIR₃ RA DIM₂ KA DUN₃@g@g A MU DUB₂ 
 ZA PA |NINDA₂×NE| ŠA₃ NI₂ TE TE NE |IGI.DIB| BU BU |U.GUD| BI |HI×AŠ₂| SAG GA₂ BA AN RU 
 KI BAL E KA LA BA DU DU BA ŠU |NUN&NUN| LA BA IL₂ LA 
 |AK×ERIN₂| MU AN UR₂ |IM.SI.A| IG LA U₂ SI@g AN NI₂ GU₂ |UD.DU| 
 KUR RI |ŠE.NUN&NUN| GIŠ UM DIM₂ LA BA SAR A 
 KI ŠU MAR ZA AN MUŠ₃ KA 
 GIŠ RU SU |E.TUM| UD GAL DIM₂ KI LA BA NI UŠ A 
 GIŠ KU E |DU&DU| |AB₂×ŠA₃| |AK×ERIN₂| A A₂ NU SAG@g A NA GIG BI LI NE NA₂ A 
 DUG |IGI.DIB| |DIM×ŠE| SAG LUL SAG ZI DA <unk> <unk> <unk> <unk> <unk> 
 |IM.SI.A| |SI.A| GA DIM₂ |LAGAB×(GUD&GUD)| MI KUR RA SAG NU MU NI IN BAL A 
 |LU₂.LAGAB×U| GIŠ GI A...
 <unk> <unk> <unk> <unk> <unk> A DIM₂ <unk> <unk> <unk>...
 MUŠ GIR₂ EDIN NA KID |HI×AŠ₂| EŠ₂ LA BA AB AK...
 KI |ŠU.GAR.TUR.LAL| EŠ₂ EGIR UD DA NU E ZI...
 |IGI.UR| DU GU₂ |NE.RU| IG A₂ GIŠ KU LA BI NE IR HU...
 GIR₃ |GU%GU| A |HI×AŠ₂| RA AN AMAR DIM₂ TAR DU 
 MA DA GU TI UM KI MA GIŠ MU BU UM DIM₂ MU GAM 
 KUR RI NI₂ BI ŠA₃ MA LAGAB LAGAB NE |U.U.U| GU₂ BA GIR₃ NE DU 
 AŠ NI URU A₂ NA DU ME EN 
 KAL GA SAL GIŠ KU LA KA GA ME EN 
 MU |GI%GI| SA KA |KA×ŠU| DA KA |GUD×KUR| DIM₂ KAL BA ME EN 
 SI DI LU₂ HI GA KALAM@g MA ME EN 
 LI DU MU KA KA GAN IG 
 EZEN MU |GIŠ.TUG₂.PI| GI NA AN DIB BI 
 GU KUR DI EŠ₂ KA GA GA₂ |HI×BAD| 
 KA AN EN KI KID MU IGI GA₂ GA₂ A |A.AN| 
 HUL₂ HUL₂ E ŠA₃ TA KA PI PI AN GEŠTIN AN NA KA |HI×BAD| 
 UD |U.GUD| NI A AŠ NU HA LAM E NE 
 E₂ <unk> AN <unk> GAR UMUM A GAL GAL MU BI EŠ₂ |3×AN| AN KU₃ DIM₂ NE SAR 
 UD ME DA NA ME |GIŠ.TUG₂.PI| GI GAR LA BA AB DIB BI...
 NU HA LAM E |3×AN| AN |PA.GAN| NU DI MU DA URU MU TUG₂ 
 LUL E DUB SAR GAN EN IGI DU IGI GAN EN NI IN BAR RI 
 |GIŠ.TUG₂.PI| |GIŠ.TUG₂.PI.NU₁₁@90.SILA₃| AN |ŠE.NAGA| KA |HI×BAD| 
 DUB ZA KUR DIM₂ KA GAN NA TA |UMUM×KASKAL| E 
 LI DU MU KU₃ KI DAR RA DIM₂ PA GAN IM TA |UD.DU| |UD.DU| 
 KI ŠU KI ŠU KID GAN IM MA AN TUK 
 AB UD SAR RA NA ME NA AN TAK₄ TAK₄ 
 GA₂ |BALAG.LUL| AN EN KID AN |SAL.TUG₂| KID LAL KID 
 KIN SIG KIN NIM AN |ŠEŠ.KI| KA 
 DUN GI ME EN ZAG SAL MU HI GA MUŠ₃ NAM BA AN DU MU

Provide the transliteration.

<SURFACE>
{d}en-lil₂ temen an ki-bi-da
šibir kalam ge-en-gen₆-ne₂ šu du₈
su₄-un-su₄-un-na-ni kur-ra dib-dib-be₂
me ni₂-te-na-ke₄ giri₁₇ šu ŋal₂
{d}en-lil₂ sipad da-ri₂ kalam-ma-ke₄
{d}šul-gi lugal urim₂{ki}ma-me-en
igi du₈-a bar-ra-na gu₃ zid ma-ni-in-de₂
en-e šag₄ gu₂-bi gi₄-a-na ŋidru ma-ni-in-šum₂
šeg₁₂ eridug{ki}ga-ta aga zid ak-me-en
unug{ki}ta suh{su-uh} za-gin₃ keše₂-ra₂-me-en
sipad ki aŋ₂ {d}nanna-me-en barag-ga tum₂-ma-me-en
inim {d}en-lil₂-la₂-ke₄ niŋ₂ sag₉-ga ki-šar₂-ra ma-ab-de₆
u₂ il₂-la-ŋa₂ igi im-ma-ni-in-du₈ gu₃ hul₂-la ma-an-de₂
lugal mu šir₃-ra he₂-du₇-me-en
{d}šul-gi-me-en šudu₃ za₃-mi₂-ŋa₂ silim-eš₂ ga-dug₄
{d}nin-tur₅ niŋ₂-nam-ma i₃-me-en-na-ŋa₂
diŋir-re-ne-er gub-bu gal-zu-ŋa₂
diŋir šag₄-ne-ša₄-a inim ma-ab-ŋar-ra
mu he₂-ŋal₂-la ki-bi-še₃ ma-zal-le-da
um-mi-a gur₄-gur₄ ŋar-ŋar-ŋu₁₀-ne
inim nin-ŋu₁₀ {d}ŋeštin-an-na-ka-ta
a-da-ab tigi ma-al-ga-tum-bi mu-ši-in-ŋar-ŋar-re-eš
sig-še₃ {ŋiš}tukul ab-e bal-e-ŋa₂
kur elam{ki} u₂ abula-gin₇ dab₅-be₂ ma-gid₂-da
igi-nim-ta uŋ₃ še-gin₇ dul-le-ŋa₂
kur-zag til-la-aš me₃-a <unk> ŋa₂
anše šu-gi₄ kaskal...nu-kuš₂ kur nim-ta kaš₄-ŋa₂
šu tuku₄-a ki-ŋiri₃-ŋen-na-ŋa₂
šir₃-gid₂-da ar₂ nam-lugal-la
šumun-ša₄ kun-ŋar bal-bal-e-bi mu-ši-in-ŋar-ŋar-re-eš
nam-dub-sar-ra niŋ₂ galam-galam-ma-ba šu tam-tam-ma-ŋa₂
ud-sakar mu₂-mu₂ šudum niŋ₂-šid-de₃ ŋal₂ ba-ab-taka₄-a-ŋa₂
hul₂-hul₂-le-ŋa₂ dug₃-dug₃-ge-ŋa₂
zi-zi šu₂-šu₂ tigi za-am-za-am-ma-ka ki bi₂-zu-zu-a
aga šu-si ŋiš-gu₃-di gal-gal-la zag-bi-še₃ ba-ab-til-la
niŋ₂ a₂ nun gi₄-a la-ba-gub-bu-de₃-en-na-ŋu₁₀
dub₃-tuku nu-kuš₂-u₃ kaš₄-ta e₃-a-ŋa₂
gi-gid₂ za-am-za-am-bi mu-ši-in-ŋar-ŋar-re-eš
mu an lugal saŋ-bi-še₃ e₃-a
{d}en-lil₂ dug₄-ga-ni šu nu-bal-e-de₃
mu {d}suen iri nam ku₅-ra₂-ni šeg₁₂-bi nu-il₂-i-da
lu₂ nam ku₅-ra₂-ni niŋ₂-gig-sahar-ra-ka
mu {d}utu maškim diŋir-re-ne-ka
niŋ₂-lul en₃-du-ŋa₂ lu₂ ba-ra-ma-ni-in-ŋar
šudu₃-ŋu₁₀ niŋ₂ nu-um-sig₁₀-sig₁₀-ga mi₂-eš₂ ba-ra-ni-dug₄
{d}šul-gi-me-en silim niŋ₂ a₂ dirig-ga šir₃-ra ba-ra-ba-ŋal₂
kug sag₉-ga-gin₇ dadag-ga-ŋu₁₀-um
ŋeštug₂-ga šir₃ zu inim zu-ŋu₁₀-um
sipad-me niŋ₂ na-me zag til-til-la-ŋu₁₀-um
nam-lugal-ŋa₂ mi₂-eš₂ he₂-ni-dug₄
mu niŋ₂ en₃-du-ŋa₂ en-na in-ga-ba-ŋal₂-la
lul ba-ra-na he₂-ge-en
en₃-du-ŋu₁₀ a-da-ab he₂-em tigi ma-al-ga-tum he₂-em
šir₃-gid₂-da ar₂ nam-lugal-la
šumun-ša₄ kun-ŋar bal-bal-e he₂-em
gi-gid₂ za-am-za-am he₂-em
ŋeštug₂-ge nu-dib-be₂ ka-ta nu-šub-bu-de₃
ki-šu-ke₄ lu₂ nam-bi₂-ib₂-da₁₃-da₁₃-a
e₂-kur za-gin₃-na muš nam-ba-an-tum₂-mu
{d}en-lil₂-ra eš₃ ud-sakar-ra-ka-na he₂-na-du₁₂
eš₃-eš₃ kaš gi-rin a-gin₇ sud-sud-u₃-da-bi
{d}en-lil₂ {d}nin-lil₂-da tuš-a-ra he₂-en-ne-ŋa₂-ŋa₂-ŋa₂
ud ul-le₂-a-aš lu₂ ŋe₂₆-gin₇ {d}en-lil₂-le
...kalam-ma-še₃ gu₃ mu-na-de₂-e-a
...en₃-du-ŋu₁₀
...igi hu-mu-ni-bar-e
...ki aŋ₂-ŋa₂ mu-ŋu₁₀ hu-mu-pad₃-de₃
...lu₂-bi ud en₃-du-ŋu₁₀
...
...nar-ŋu₁₀...ŋal₂
e₂...ki aŋ₂ mu-ŋu₁₀...
lu₂...{d}en-ki {d}en-lil₂-le...he₂-em
e₂ lu₂...si sa₂ nam-tar-ra sag₉-ga...
tukum-bi en₃-du-ŋu₁₀
mu-ŋu₁₀ um-ta-ŋa₂-ar mu-ni <unk> še₃ ba-ni-ib...
šeg₁₂ e₂-kur-ra-ka mu-ŋu₁₀ nu-pad₃-de₃
lu₂-bi...niŋ₂-erim₂ niŋ₂-a₂-zig₃...
lu₂-bi lugal he₂-em ensi₂ he₂-em
{d}en-lil₂-le...saŋ-ŋa₂-na nam...
e₂ {d}en-lil₂-la₂-ta niŋ₂-erim₂ niŋ₂-a₂-zig₃...
niŋ₂-erim₂ maškim-še₃ he-en₆-šum₂
a₂-sag₃ nam-uš₂ dugud ŋal₂-la-gin₇
su iri-na-ke₄ nam-bi₂-ib-dug₃-ge
gug-kal bar-še₃ mu še-ŋar-ra-ka igi kalam-ma-ka na-ni-sag₉
{d}ezina₂-e garadinₓ(|TAB.GAR.ŠE|)-na-ke₄ še na-ni-ib-dim₂-e
{d}nanibgal sig₇-ga {d}nisaba-ke₄
guru₇-ni im-šu na-ba-ab-sig₇-ge
ugnim-ma...
dam-gara₃ gal-a-ni kug...
še-ŋar a-naŋ...
iri bal-a-ni-ta še <unk>...
niŋ₂-gur₁₁ {urud}šen zabar kug šu...
niŋ₂-dim₂-dim₂-ma kalam-ma-na-ke₄
tak₄-ka₃ nu-ba-ba šu he₂-eb-dag-ge
še-ŋar niŋ₂ gu₂ <unk> <unk> <unk>...
niŋ₂ 2(diš) giŋ₄ iri-na 1(diš) sila₃ še he₂-sam₂-e
uŋ₃-e {ŋiš}al-le dusu-ka šu he₂-di₃-ni-ib₂-tum₂-tum₂-mu
lu₂-bi-e naŋ gu₇...šu...
gag nam-tag₂ gu-la he₂-da-sig₁₀
{d}nanna lugal urim₂{ki}ma-ke₄
si-im-da balaŋ igi...
ninda igi du₂-ru-na-bi šu...
nam-til₃-bi nam-uš₂-da...tur₅-ra sag₉-ge...
nam-gilim-ma a-zu-u₃...
su...
...
kug-sig₁₇...
šer₇-da iri uŋ₃-ba di-kud-bi...saŋ-bi e₃-a-ni...
lu₂ en₃-du-ŋu₁₀-a šu...
...<unk> gibil-gibil-la-am₃...
...ga <unk>...
...iri bar-ra...
bad₃ iri-na-ka...
a sa-ga nam-lugal-la-na...
ki lugal gub ki dadag-ga...
ub-šu-unken-na-ta bar-še₃...
šag₄-ge guru₇-a mu pad₃-da-ni...
...šu-šu <unk> gi₄-de₃
an-ŋar...ga-na...
nidba e₂-kur-še₃ il₂-la-na {d}en-lil₂-le...
kadra zid niŋ₂ dug₃-ga-na...<unk> bi...
...
nam...
mu-da-an...<unk>...
<unk> <unk> <unk> niŋ₂...
šul-gi-me...gaba-ri...
{ŋiš}tukul-a ma₂-gur₈ ki-bal...gul-gul-lu-de₃...
<unk> <unk>...lugal-me...nu-gu-la-na er₂-ra...
šul-gi-me nar gal nu-banda₃...nar ki-nu₂...
tukum-bi <unk>...igi sag₉-ga...
en₃-du-ŋu₁₀ ka-ta šub ŋeštug₂-ge...
ki-šu-ki-šu-ke₄ <unk>...da₁₃-da₁₃
...bi lugal-a-ni...
e₂ tigi diŋir-re-e-ne-ke₄ <unk>...
mu šid-am₃ an zig₃-ga igi hul-še₃...
lugal nam-nar-ra {d}suen...
{d}lamma nam-nar-ra {d}ŋeštin-an-na...
...ha-ba-teŋ₃-ŋe₂₆...
...zid-da...bi-im...
...ŋeštug₂...
...
ud nam kur-kur-ra...
lugal šag₄ gal-la-na...
hi-li-a {d}en-lil₂...
zi ki-en-gi ki-uri-še₃...
kalam-e niŋ₂-gen₆-na...
eg₂ nu-mu-na-ak-a...
iri nu-mu-gul-a...
kur gal idim-ma ki...
zag-ba ki gal-gal <unk>...
diŋir e₂-gal-la nu-mu...
{d}en-lil₂-ra saŋ mu-ni-in...
e₂-kur-re niŋ₂ la-ba-gu-ul-gu-ul-la
za-ra diŋir-re-ne nu-mu-e...
šir₃ me ša-mu-da-dug₄-ga...
a-a-ar-ra-na a-na...
inim-ma-na a-na ki šu...
nar-re en₃-du-ni-še₃...
ŋe₂₆ šul-gi lugal...
u₂-a an kug-ga nidba...
saŋ us₂ {d}en-lil₂ an...
{d}nanna <unk>...<unk> nam-en...
ensi₂ {d}en-lil₂-la₂...
šita₂ {ŋiš}mitum e₂-šu-me-ša₄-ta ma-an-šum₂
numun nam-lu₂-ulu₃ ba-i-i-ta
lugal dili-ni ugnim gen₆-na-ar
{d}en-lil₂-le ŋidru nam-lugal-la₂ nu-mu-na-ta-an-šum₂
dur₃ dili-ni {ŋiš}tukul-la gaba ri-a
ud na-me lugal kalam-ma-ke₄ {ŋiš}tukul-še₃ nu-gi₄
a₂ lugal-ŋu₁₀ {d}en-lil₂-la₂-ta
mu-ŋu₁₀ an-zag-še₃ ŋa₂-ŋa₂-de₃
a-a-ar da-ri₂ nam-gu₂-ka-ŋu₁₀
ud su₃-ra₂-aš šu-a bal-e-de₃
ki-bal gu₂-erim₂-ŋal₂ kur a₂-ta ri-a
nemurₓ huš-gin₇ šubtum₃ la-ba-ŋa₂-ar
muš-ŋiri₂-gin₇-nam dun-ta la-ŋen-ne-en
ama erin₂-na-ŋu₁₀ a₂-ŋa₂ bi₂-taka₄
igi bar-ra-ŋu₁₀ saŋ ba-dib
ma-da gu-ti-um{ki}ma sa-ga hur-saŋ-ŋa₂-ka
muš mir-gin₇ ba-gi₄-me-en ni₂-ŋu₁₀ a₂ bi₂-su₁₃-ud
erin₂ zi-šag₄-ŋal₂-la-ŋu₁₀ na-me na-ma-da-an-te
saŋ-dili-gin₇ kur ki nu-zu-na dub₃ šu bar
piriŋ umbin-še-ba sumun₂ dab₅-dab₅-gin₇ uzu-bi ab-gul-e
ušum dili du-gin₇ ni₂ mu-da-ri
iri du₃-du₃-a ŋal₂ saŋ-ŋu₁₀ ba-us₂
{d}gir₃-ra-gin₇ gu₃ mir-a mu-dub₂
za-pa-aŋ₂ šag₄ ni₂ te-te izi u₃-bu-bu-ul-bi hur-saŋ-ŋa₂ ba-an-šub
ki-bal-e inim la-ba-gub-gub-ba šu-nir la-ba-il₂-la
me₃-ŋu₁₀ an-ur₂ dungu ŋal₂-la u₂-sa₁₁-an ni₂ gu₂ e₃
kur-re tir {ŋiš}dehi₂-gin₇ la-ba-mu₂-a
ki-šu mar-za {d}inana-ka
{ŋiš}ilar {kuš}gur₂₁ ud gal-gin₇ ki la-ba-ni-us₂-a
{ŋiš}tukul-e lah₄ lipiš me₃-a a₂ nu-kuš₂-a-na gig-bi li-bi₂-nu₂-a
kurun₃ u₃-mun saŋ lul saŋ zid-da <unk> <unk> <unk> <unk> <unk>
dungu dirig-ga-gin₇ u₈ gig₂ kur-ra saŋ nu-mu-ni-in-bal-a
ad₆(|LU₂.LAGAB×U|) ŋiš-gi-a...
<unk> <unk> <unk> <unk> <unk> a-gin₇ <unk> <unk> <unk>...
muš-ŋiri₂ edin-na-ke₄ ur₅-še₃ la-ba-ab-ak...
ki-tukum-še₃ eŋer ud-da nu-e-zig₃...
hul-du gu₂-erim₂-ŋal₂ a₂ {ŋiš}tukul-la-bi izi ir-pag...
ŋiri₃ suh₃-a har-ra-an amar-gin₇ ku₅-ra₂
ma-da gu-ti-um{ki}ma {ŋiš}mu-bu-um-gin₇ mu-gam
kur-re ni₂-bi šag₄ ma-niŋin₂-niŋin₂-ne-eš gu₂-ba ŋiri₃ bi₂-gub
dili-ni iri a₂-na lah₆-me-en
kalag-ga mi₂ {ŋiš}tukul-la dug₄-ga-me-en
mu gi₁₆-sa inim šudu₃-da dug₄ am-gin₇ rib-ba-me-en
si sa₂ lu₂ dug₃-ga kalam-ma-me-en
en₃-du-ŋu₁₀ ka-ga₁₄ he₂-ŋal₂
šir₃-ŋu₁₀ ŋeštug₂-ge na-an-dib-be₂
gu-kur silim-eš₂ dug₄-ga-ŋa₂-kam
inim {d}en-ki-ke₄ mu-ši-ŋa₂-ŋa₂-a-am₃
hul₂-hul₂-e šag₄-ta dug₄ tal₂-tal₂ {d}ŋeštin-an-na-ka-kam
ud ul-le₂-a-aš nu-ha-lam-e-de₃
e₂ <unk>{d}<unk> niŋ₂-umun₂-a gal-gal mu-bi-še₃ mul-an kug-gin₇ bi₂-sar
ud me-da na-me ŋeštug₂-ge niŋ₂ la-ba-ab-dib-be₂...
nu-ha-lam-e mul-an sag₂ nu-di mu da-ri₂ mu-tuku₂
nar-e dub-sar he₂-en-ši-tum₂ igi he₂-en-ni-in-bar-re
ŋeštug₂ ŋizzal {d}nisaba-ka-kam
dub za-gin₃-gin₇ gu₃ he₂-na-ta-de₂-e
en₃-du-ŋu₁₀ kug ki-dar-ra-gin₇ pa he₂-em-ta-e₃-e₃
ki-šu-ki-šu-ke₄ he₂-em-ma-an-du₁₂
eš₃ ud-sakar-ra na-me na-an-taka₄-taka₄
ŋa₂ tigi {d}en-lil₂ {d}nin-lil₂-la₂-ke₄
kiŋ₂-sig kiŋ₂-nim {d}nanna-ka
šul-gi-me-en za₃-mi₂-ŋu₁₀ dug₃-ga muš₃ nam-ba-an-tum₂-mu